OpenLLM-France/wikimedia huggingface dataset:
# Barcelona Traction (grup de música)

* Aquest article tracta sobre el grup de música. Vegeu-ne altres significats a «Barcelona Traction».
Barcelona Traction va ser un grup de jazz-rock format a Barcelona per Lucky Guri, Jordi Clua, Francis Rabassa. Impulsat per Guri, i successor del seu anterior grup New Jazz Trio, Barcelona Traction formava part del moviment musical conegut com a ona laietana.
El primer àlbum de Barcelona Traction, homònim, va ser produït per Joan Manuel Serrat i editat per Edigsa el 1975. L'any següent, Lucky Guri va deixar el grup per unir-se a Música Urbana. El 1982, però, els tres membres originals de la banda es van tornar a unir i van gravar el seu segon i darrer àlbum, Nano.

## Discografia

* Barcelona Traction (Edigsa, 1975)
* Nano (Avui, 1982)

## Referències

* 1 2 «Barcelona Traction». La Fonoteca. [Consulta: 28 desembre 2021].
* ↑ «Lucky Guri». Jazz Terrassa. [Consulta: 28 desembre 2021].
* ↑ Gómez-Font, Àlex «Un sentit homenatge al mestre Lucky Guri». Núvol, 25-01-2016 [Consulta: 28 desembre 2021].
# Programa de formació i inserció

Els programes de formació i inserció són voluntaris i estan adreçats als joves que compleixin com a mínim 16 anys i com a màxim 21 en l'any d'inici del programa, que hagin deixat l'educació secundària obligatòria (ESO) sense obtenir-ne el títol i que, en el moment d'iniciar els programes, no segueixin estudis en el sistema educatiu ni participin en altres accions de formació.
La finalitat d'aquests programes és proporcionar a aquests joves la possibilitat d'incorporar-se de nou al sistema educatiu per continuar estudis de formació professional. Han de facilitar, també, l'aprenentatge imprescindible per accedir al mercat de treball amb millors possibilitats d'obtenir una ocupació qualificada i duradora.
Tenen una durada total de 1.000 hores, un curs acadèmic.
Els programes de formació i inserció s'estructuren en:
* Mòduls de formació professional, per a l'assoliment de les competències professionals, que inclouen un mòdul de pràctiques en alternança en centres de treball.
* Mòduls de formació general per a l'adquisició de competències instrumentals bàsiques.
* Accions de seguiment i orientació de l'alumne.
# Shandon

Shandon és una concentració de població designada pel cens dels Estats Units a l'estat de Califòrnia. Segons el cens del 2000 tenia 986 habitants.

## Demografia

Segons el cens del 2000, Shandon tenia 986 habitants, 267 habitatges, i 225 famílies. La densitat de població era de 127,3 habitants/km².
Dels 267 habitatges en un 49,8% hi vivien nens de menys de 18 anys, en un 68,2% hi vivien parelles casades, en un 10,1% dones solteres, i en un 15,4% no eren unitats familiars. En el 10,9% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,67 i el nombre mitjà de persones que vivien en cada família era de 3,86.
Per edats la població es repartia de la següent manera: un 34,7% tenia menys de 18 anys, un 13,6% entre 18 i 24, un 30% entre 25 i 44, un 15,6% de 45 a 60 i un 6,1% 65 anys o més.
L'edat mediana era de 26 anys. Per cada 100 dones de 18 o més anys hi havia 119,8 homes.
La renda mediana per habitatge era de 35.000 $ i la renda mediana per família de 32.273 $. Els homes tenien una renda mediana de 28.068 $ mentre que les dones 21.786 $. La renda per capita de la població era d'11.174 $. Entorn del 16,7% de les famílies i el 22,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shandon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Shandon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Giovanni Inghilleri

Giovanni Inghilleri (Porto Empedocle, Sicília, 9 de març de 1894 - Milà, 9 de desembre de 1959) va ser un baríton italià.
Va estudiar piano i composició al Conservatori de San Pietro a Majella de Nàpols i abans de començar a cantar va treballar com a pianista per a acompanyar cantants. El 1919 va debutar al Teatro Carcano de Milà, en el paper de Valentin del Faust de Charles Gounod. Després va començar a cantar amb gran èxit als teatres més importats d'Itàlia, com el Teatro dell'Opera di Roma, el San Carlo de Nàpols i La Scala de Milà. El 1928 va ser rebut amb èxit al Covent Garden de Londres, on va cantar l'òpera Pagliacci, admiració que es va repetir les següents dues temporades i després de nou el 1935. En una d'aquestes actuacions a Londres, es va elogiar l'estabilitat de to i fraseig impecable a La traviata, amb Rosa Ponselle i Beniamino Gigli. També va cantar a Chicago el 1929, i posteriorment a França. A Catalunya, al Gran Teatre del Liceu, el 1935 hi va cantar Tosca i hi va cantar diverses vegades fins a l'any 1950. El 1936 va crear Giulio Cesare de Gian Francesco Malipiero a Gènova. El 1953 va fer la seva última actuació al Teatro Carlo Felice de Genova. Després va ser professor de cant en els conservatoris de Pesaro i de Milà. També va compondre música simfònica i de càmera, un ballet i l'òpera La burla.

## Referències

* 1 2 3 Cruciani, Alessandra. «Inghilleri, Giovanni» (en italià). Dizionario Biografico degli italiani, 2004. [Consulta: 31 gener 2022].
* 1 2 3 Arakelyan, Ashot. «Giovanni Inghilleri (Baritone)» (en anglès). Forgotten Opera Singers, 13-12-2013. [Consulta: 24 gener 2022].
* ↑ «Vida de Sociedad - La música» (en castellà). La Vanguardia, 06-01-1935. [Consulta: 24 gener 2022].

## Enllaços externs

* Giovanni Inghilleri canta «La povera mia cena fu interrotta», de l'òpera Tosca.
# The Black Cat (Masters of Horror)

"The Black Cat" és l'onzè episodi de la segona temporada de Masters of Horror, dirigida per Stuart Gordon a partir d'un guió de Gordon i Dennis Paoli. Es va emetre a Showtime el 19 de gener de 2007. El DVD es va publicar el 17 de juliol de 2007.

## Argument

La història té el gran autor de terror Edgar Allan Poe (Jeffrey Combs) que pateix un bloqueig de l'escriptor i manca d'efectiu, turmentat per un gat negre que destruirà la seva vida. o inspirar-lo a escriure una de les seves històries més famoses. La història curta homònima de 1843 de Poe està teixida amb esdeveniments de ficció i detalls de la seva vida.

## Repartiment

* Jeffrey Combs
* Patrick Gallagher
* Christopher Heyerdahl
* Eric Keenleyside
* Ken Kramer
* Elyse Levesque
* Ian Alexander Martin
* Aron Tager

## Seqüència de crèdits inicials

Els crèdits inicials de l'episodi (després dels crèdits de la sèrie) inclouen diverses il·lustracions de l'artista irlandès Harry Clarke de principis del segle XX per a les històries de Poe.

## Referències

* ↑ The Black Cat a thehorrorreport.com
* ↑ The Black Cat a Fangoria

## Enllaços externs

* The Black Cat a Dailymotion
# Principi acusatori

El principi acusatori és un element fonamental en un Estat de Dret segons el qual no es pot condemnar en un judici a un processament per una cosa diferent del que se li ha acusat. D'aquesta manera, el jutge queda impossibilitat per a, d'ofici, buscar o indagar en la criminalitat dels fets jutjats, podent només limitar-se a «escoltar» totes dues parts i prendre una decisió el més objectiva possible.

## Referències

* ↑ «| TERMCAT». [Consulta: 10 abril 2021].
* ↑ RAE. «Definición de principio acusatorio - Diccionario panhispánico del español jurídico - RAE» (en castellà). [Consulta: 10 abril 2021].
* ↑ Rodríguez Vega, Manuel «Sistema acusatorio de justicia penal y principio de obligatoriedad de la acción penal». Revista de derecho (Valparaíso), 40, 2013-08-XX, pàg. 643–686. DOI: 10.4067/S0718-68512013000100020. ISSN: 0718-6851.

## Bibliografia

* «El principio acusatorio» de Roig Bustos (castellà)
# Sant Martí de Riudeperes

* Per a altres significats, vegeu «església de Sant Martí de Riudeperes».
Sant Martí de Riudeperes és un poble del municipi de Calldetenes, a la comarca d'Osona. Està situat a l'est del terme, vora el torrent de Sant Martí, al peu de la carretera local BV-5201, que el connecta amb Sant Julià de Vilatorta per l'est i amb Calldetenes i Vic per l'oest. La carretera BV-5215 el connecta amb Folgueroles.
La seva població, l'1 de gener del 2006, era de 129 habitants (72 homes i 57 dones).

## Història

Apareix documentat per primera vegada l'any 949 amb el nom de Rivo petrarum ('riu de pedres'). Les esglésies de Sant Martí i de Sant Tomàs estan documentades des del segle XI. Originàriament era el cap del municipi fins que fou desplaçat pel nucli de Calldetenes. L'antic monestir de Sant Tomàs acull actualment un centre d'àmbit comarcal per a persones amb deficiències.

## Llocs d'interès

* Església de Sant Martí de Riudeperes, barroca d'origen romànic.
* Monestir de Sant Tomàs de Riudeperes, d'origen romànic.
# Barbut verd d'orelles grogues

El barbut verd d'orelles grogues (Psilopogon australis) és una espècie d'ocell de la família dels megalèmids (Megalaimidae) que habita la selva de les terres baixes de Java i Bali.
# Programa de Satèl·lits Meteorològics de Defensa

El Programa de Satèl·lits Meteorològics de Defensa (en (anglès), Defense Meteorological Satellite Program, DMSP) monitora la meteorologia, la física oceanogràfica, i solar-terrestre per al Departament de Defensa dels Estats Units. El programa és dirigit pel NOAA La missió (originalment classificada) dels satèl·lits es va revelar al març de 1973. Proporcionen imatges de la nuvolositat d'òrbita polars que són heliosíncrona a l'altura nominal de 850 km.

## Galeria Fotografica

* DMSP - Block 5D2
* DMSP - Block 5D2
* DMSP - Block 5D1
* DMSP -SLC-10

## Referències

* ↑ «Schriever Airmen assist during satellite program move». schriever.af.mil. Arxivat de l'original el 2009-12-03. [Consulta: 4 febrer 2008].
* ↑ «DMSP(65-072A) - NSSDC ID: 1965-072A». NASA NSSDC.

## Vegeu també

* NPOESS - the National Polar-orbiting Operational Environmental Satellite System

## Enllaços externs

* National Geophysical Data Center archive of DMSP data Arxivat 2005-12-14 a Wayback Machine. (anglès)
* Air Force Research Lab Horizons magazine article Arxivat 2004-09-13 a Wayback Machine. (anglès)
* Air Force news article (anglès)
* SSEIS ionospheric instrument data page Arxivat 2008-04-04 a Wayback Machine. (anglès)
# Programa de guerxament

Un programa de guerxament o maniobra d'inclinació és una maniobra aerodinàmica que altera l'actitud d'un vehicle de llançament espacial llançat en posició vertical. Aquesta maniobra es fa servir per situat la nau espacial en la direcció adequada vers la seva òrbita desitjada.
El programa de guerxament es completa poc després que el vehicle superi la torre. En el cas d'una missió tripulada, un dels tripulants (habitualment el comandant) informa el control de missions sobre el guerxament, sent confirmat pel comunicador amb la càpsula.

## Transbordador espacial

Durant el llançament d'un transbordador espacial, el programa de guerxament ve acompanyat per una maniobra de capcineig i guinyada.
Es fa servir un programa de guerxament durant el llançament d'un transbordador pels següents motius:
* Per situar el transbordador cap per avall
* Augmentar la massa duta a òrbita
* Incrementar l'altitud orbital
* Simplificar la trajectòria d'una eventual maniobra d'avortament de retorn al punt de llançament
* Millorar la propagació per línia de mira de la ràdio
* Orientar el transbordador més paral·lel en relació amb el terra, amb el morro cap a l'est

## Saturn V

Els llançaments de Saturn V també requerien un programa de guerxament.

## Referències

* ↑ NASA - STS-117 Lift Off! Arxivat 2010-03-17 a Wayback Machine. ATLANTIS: "Houston, Atlantis. Roll program." Voice 1: "Roger roll, Atlantis".
* 1 2 Jenks, Ken. «Why does the shuttle roll just after liftoff?».
# Sant Martí de Rivert

Sant Martí de Rivert és l'església parroquial romànica del poble de Rivert, pertanyent al municipi de Conca de Dalt, al Pallars Jussà. Fins al 1969 formava part del terme municipal de Toralla i Serradell.
Situada al mig del poble de Rivert, és un edifici d'una sola nau amb absis semicircular a llevant. Modernament, es van afegir capelles a la nau, a més de reforçar-se amb contraforts. Té un parell de finestres també romàniques, una de doble esqueixada al centre de l'absis i una d'un sol vessant a migdia.
L'aparell mostra un edifici del segle xi.

## Bibliografia

* ADELL I GISBERT, Joan-Albert i RAMOS I MARTÍNEZ, Maria-Lluïsa. "Sant Martí de Rivert". Dins El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.

## Enllaços externs

* Institut Cartogràfic de Catalunya
# Berenice IV

Berenice IV (grec antic: Βερενίκη) fou reina d'Egipte del 57 aC al 55 aC. Pertanyia a la dinastia d'origen grec dels Ptolemeus. Es va casar dues vegades, però no se li coneix descendència. Va ser enderrocada pel seu pare amb l'ajut de les tropes romanes.

## Lligams familiars

Es calcula que Berenice va néixer a Alexandria entre els anys 78 o 75 sent la filla gran i l'única filla legítima del rei Ptolemeu XII Auletes. Probablement la seva mare era Cleòpatra V, germana del seu pare. Tenia diversos germans o germanastres: Arsínoe, Ptolemeu XIII Filopàtor, Ptolemeu XIV Filopàtor, Cleòpatra VI i Cleòpatra VII (l'estimada de Juli Cèsar i Marc Antoni).

## Ascens al poder

Quan el pare fou enderrocat el 58 aC i va marxar a Roma, després de certes negociacions, Berenice va accedir a posar-se al capdavant del país i acceptar la corona que li oferien els alexandrins, ja que els seus germans eren menors d'edat (Ptolemeu XIII i Ptolemeu XIV). La seva germana Cleòpatra VI fou associada al tron. L'any 58 aC, Ptolemeu XII i Cleòpatra VII van viatjar a Roma cercant suport polític i militar contra Cleòpatra VI, la qual s'havia fet massa poderosa. L'any següent Berenice IV se'n va desfer, suposadament enverinant-la.
Mentrestant el seu pare no es resignava a estar a l'exili i va pagar alguns suborns per intentar enderrocar-la. Com que els romans tardaven a prendre una decisió se'n va anar a viure a Efes, sense renunciar del tot a la idea de tornar a Alexandria per fer fora a Berenice.

## Matrimonis

Els magistrats que havien entronitzat Berenice la van pressionar perquè es casés amb Seleuc VII Cibiosactes fill de Cleòpatra V Selene, però al cap d'un any o menys el va assassinar per la seva manca de maneres adequades (vers el 56 aC). Llavors es va casar amb Arquelau I de Comana.

## Enderrocament

El 55 aC Aulus Gabini, el procònsol romà de Síria, convenientment subornat per l'enderrocat pare, va entrar al país al cap de pocs mesos, va matar Arquelau en una batalla i va restablir a Ptolemeu Auletes. Aquest va fer matar Berenice.

## Notes

* ↑ Alguns historiadors han proposat que Cleòpatra VI no era la seva germana, sinó la seva mare. Per als raonaments que fonamenten aquesta teoria vegeu: Cleòpatra VI

## Referències

* ↑ Estrabó, "Geografia" 17, 1, 11 p. 796
* ↑ Cassi Dió, "Història de Roma" 39, 13, 1
* ↑ Estrabó, "Geografia", 12.3.34; 17.1.11
* ↑ Cassi Dió, "Història de Roma" 39, 12-16
* ↑ Cassi Dió,"Història de Roma" 39, 57, 1
* ↑ Porfiri, text recollit per Felix Jacoby, en "Die Fragmente der griechischen Historiker" nº 260, F 32, 28
* ↑ Plutarc, "Vides paral·leles: Marc Antoni" 3.2 - 3.6
* ↑ Cassi Dió,"Història de Roma" 39, 55-58

## Vegeu també

* La dona a l'Antic Egipte
# Far de la Ràpita

El Far de la Ràpita és una obra de l'arquitectura del ferro de la Ràpita (Montsià) protegida com a Bé Cultural d'Interès Local.

## Descripció

Far de vidre i acer en forma de cúpula, amb l'interior revestit de fusta. La llanterna és elèctrica i amb gas, i té un focus de 500 watt. que abasta 12 milles.
Està situat al damunt de la casa que és d'una planta amb planta rectangular, al centre de la qual hi ha les escales de cargol per accedir al far; la part del davant fa les funcions d'oficina i la del darrere d'habitatge.
Al costat dret hi ha un altre habitatge de tipus rectangular, de les mateixes característiques que l'anterior. Tot el perímetre del recinte està envoltat per un reixat de ferro forjat.

## Història

Va començar a funcionar l'any 1864 encara que al penell posa la data "1919". El nom del far ve donat per la partida (Cenieta) o pel nom de la platja (Delícies).

## Referències

* ↑ «ICGC - Vissir3». [Consulta: 10 novembre 2023].
* 1 2 3 4 «Far de Sant Carles». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].

## Enllaços externs

* «Far de Sant Carles». Mapa de recursos culturals. Diputació de Tarragona.
# Psychoda solivaga

Psychoda solivaga és una espècie d'insecte dípter pertanyent a la família dels psicòdids que es troba a Nova Zelanda: les Illes Auckland.

## Referències

* ↑ uBio (anglès)
* 1 2 Duckhouse, D. A., 1971. Entomology of the Aucklands and other islands south of New Zealand: Diptera: Psychodidae. Pacific Insects Monograph. 27:317-325.
* 1 2 Catalogue of Life (anglès)
* ↑ uBio (anglès)
* ↑ The New Zealand Organisms Register (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Goes

«Goes» té aquests significats:
* Goes (Zelanda), municipi de la província de Zelanda, al sud dels Països Baixos
* GOES Grups Operatius Especials de Seguretat
* GOES: "Geostationary Operational Environmental Satellite", un sistema de satèl·lits meteorològics nord-americans.
Viccionari
# The Black Mamba

The Black Mamba és un grup musical portuguès que va ser fundat el maig del 2010. Els components del grup són Pedro Tatanka, Miguel Casais i Marco Pombinho.
El 2021, el grup va guanyar el Festival da Canção, la preselecció portuguesa del Festival de la Cançó d'Eurovisió. Representarà Portugal amb la cançó «Love is on My Side» en el Festival de la Cançó d'Eurovisió 2021, que se celebrarà a la ciutat neerlandesa de Rotterdam. És la primera vegada en la història del festival que Portugal envia una cançó que està completament en anglès.

## Referències

* ↑ «The Black Mamba slide towards Rotterdam» (en anglès). Eurovision.tv, 07-03-2021. [Consulta: 21 maig 2021].
# Pyrasia

Pyrasia és un gènere d'arnes de la família Crambidae. Conté només una espècie, Pyrasia gutturalis, que es troba a Turquia.

## Referències

* ↑ Nuss, M. «GlobIZ search», 2003–2011. [Consulta: 28 octubre 2011].
# Berezovka (Rostov)

* Per a altres significats, vegeu «Berezovka».
Berezovka (en rus: Березовка) és un poble de l'óblast de Rostov, a Rússia, que en el cens del 2010 tenia 1.341 habitants, pertany al districte de Salsk.

## Referències

* ↑ Генеральный план Сальского городского поселения, утвержденный Решением Собрания депутатов Сальского городского поселения от 07.06.2012 № 224/ Администрация Сальского городского поселения /adm-salsk.ru
* ↑ «Главная::Федеральная служба государственной статистики». www.gks.ru. Arxivat de l'original el 2010-12-03. [Consulta: 9 maig 2019].
# Goethe en la campanya romana

Goethe en la campanya romana (en alemany: Goethe in der Campagna) és un oli sobre tela realitzat pel pintor i gravador alemany Johann Heinrich Wilhelm Tischbein en 1787.
És una de les pintures més populars a Alemanya. Mostra a Johann Wolfgang von Goethe durant el seu primer viatge a Itàlia en 1786. Aquest retrat va ser venut per un col·leccionista privat a l'Städelsches Kunstinstitut und Städtische Galerie (conegut col·loquialment com a Städel-Museum), Frankfurt del Main, el 1887, on es conserva des de llavors.

## Weblinks

* Städel-Museum Frankfurt am Main
* Städel-Museum, Frankfurt am Main: Goethe in der römischen Campagna
* Jutta Assel, Georg Jäger: Goethe-Motive auf Postkarten: Tischbeins „Goethe in der Campagna“ (Data de consulta: 19 de Juny del 2009)

## Referències

* 1 2 Hagen, R. M. y Hagen, R.. What Great Paintings Say (en anglès). Volumen I. Colonia, Alemania: Taschen Verlag, 2003. ISBN 3-8228-2100-4.
# Gran icosàedre truncat

En geometria, el gran icosàedre truncat és un políedre uniforme no convex indexat com a U$_{55}$. Té un símbol de Schläfli t{3,5/2} o t$_{0,1}${3,5/2}, com un truncament del gran icosàedre. El seu dual és el gran dodecàedre estelapentakis.

## Bibliografia

* Wenninger, Magnus. Dual Models. Cambridge University Press, 1983. ISBN 978-0-521-54325-5.

## Vegeu també

* Llista de políedres uniformes

## Enllaços externs

* Weisstein, Eric W., «GreatTruncatedIcosahedron» a MathWorld (en anglès).
# Gran icosidodecàedre truncat

En geometria, el gran icosidodecàedre truncat o gran icosidodecàedre quasitruncat és un políedre uniforme no convex indexat com a U$_{68}$. Té un símbol de Schläfli t$_{0,1,2}${5/3,3} i un diagrama de Coxeter-Dynkin .

## Coordenades cartesianes

Les cordenades cartesianes dels vèrtexs del gran icosidodecàedre truncat centrat a l'origen són totes les permutacions parells de:
    (±τ, ±τ, ±(3−1/τ)),
    (±2τ, ±1/τ, ±(1−2/τ)),
    (±τ, ±1/τ², ±(1+3/τ)),
    (±(1+2/τ), ±2, ±(2−1/τ)) i
    (±1/τ, ±3, ±2/τ),
on τ = (1+√5)/2 és la raó àuria.

## Bibliografia

* Wenninger, Magnus. Dual Models. Cambridge University Press, 1983. DOI 10.1017/CBO9780511569371. ISBN 978-0-521-54325-5. p. 96

## Vegeu també

* Llista de políedres uniformes

## Enllaços externs

* Weisstein, Eric W., «Great truncated icosidodecahedron» a MathWorld (en anglès).
# Gran icosidodecàedre xato

En geometria, el gran icosidodecàedre xato és un políedre uniforme no convex indexat com a U$_{57}$. Té un símbol de Schläfli sr{5/2,3} i un diagrama de Coxeter-Dynkin . És un membre xato de la família que inclou el gran icosàedre, el gran dodecàedre estelat i el gran icosidodecàedre.

## Bibliografia

* Wenninger, Magnus. Dual Models. Cambridge University Press, 1983. ISBN 978-0-521-54325-5.

## Vegeu també

* Llista de políedres uniformes

## Enllaços externs

* Weisstein, Eric W., «Great snub icosidodecahedron» a MathWorld (en anglès).
# Grígorovo

Grígorovo (en rus: Григорово) és un poble de l'óblast de Vladímir, a Rússia, segons el cens del 2010 tenia 60 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.